2002/547/EY: Komission päätös, tehty 5 päivänä heinäkuuta 2002, yhteisön taloudellisesta tuesta eräiden yhteisön vertailulaboratorioiden toimintaan kansanterveyteen liittyvien eläinlääkintätoimenpiteiden alalla (jäämät) (tiedoksiannettu numerolla K(2002) 2524)



Virallinen lehti nro L 179 , 09/07/2002 s. 0028 - 0029



Komission päätös, tehty 5 päivänä heinäkuuta 2002, yhteisön taloudellisesta tuesta eräiden yhteisön vertailulaboratorioiden toimintaan kansanterveyteen liittyvien eläinlääkintätoimenpiteiden alalla (jäämät) (tiedoksiannettu numerolla K(2002) 2524) (Ainoastaan saksan-, ranskan-, italian- ja hollanninkieliset tekstit ovat todistusvoimaiset) (2002/547/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 2001/572/EY(2), ja erityisesti sen 28 artiklan 2 kohdan, sekä katsoo seuraavaa: (1) On syytä säätää yhteisön taloudellisen tuen myöntämisestä yhteisön vertailulaboratorioille, jotka on nimetty yhteisössä suorittamaan elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä 29 päivänä huhtikuuta 1996 annetussa neuvoston direktiivissä 96/23/EY(3) määritellyt tehtävät ja velvollisuudet. (2) Yhteisö myöntää rahoitusta, jos suunnitellut toimet toteutetaan tehokkaasti ja jos viranomaiset toimittavat kaikki tarvittavat tiedot säädetyissä määräajoissa. (3) Talousarvioon liittyvistä syistä yhteisön tuki olisi myönnettävä yhdeksi vuodeksi. Jotta rahoituskausi olisi kalenterivuoden mukainen, seuraava yhteisön tuki kuitenkin myönnetään poikkeuksellisesti kuudeksi kuukaudeksi. (4) Yhteisön sääntöjen mukaisesti toteutettavat eläinlääkintäalaa ja kasvien terveyttä koskevat toimenpiteet rahoitetaan yhteisön maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999(4) 3 artiklan 2 kohdan nojalla Euroopan maatalouden ohjaus- ja tukirahaston tukiosastosta. Varainhoidon valvontaa varten sovelletaan asetuksen (EY) N:o 1258/1999 8 ja 9 artiklaa. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON PÄÄTTÄNYT SEURAAVAA: 1 artikla 1. Yhteisö myöntää Alankomaille taloudellista tukea niihin direktiivin 96/23/EY liitteessä V olevassa 2 luvussa säädettyihin tehtäviin ja velvoitteisiin, jotka Bilthovenissa Alankomaissa sijaitsevan Rijksinstituut voor de Volksgezondheid en Milieuhygiëne -vertailulaboratorion on tiettyjen aineiden jäämien havaitsemiseksi suoritettava. 2. Yhteisön taloudellinen tuki on enintään 200000 euroa 1 päivän heinäkuuta 2002 ja 31 päivän joulukuuta 2002 välisenä ajanjaksona. 2 artikla 1. Yhteisö myöntää Ranskalle taloudellista tukea niihin direktiivin 96/23/EY liitteessä V olevassa 2 luvussa säädettyihin tehtäviin ja velvoitteisiin, jotka Fougères'ssa Ranskassa sijaitsevan Laboratoire de L'Agence Française de Sécurité Sanitaire des aliments -vertailulaboratorion (entinen Laboratoire des médicaments vétérinaires) on tiettyjen aineiden jäämien havaitsemiseksi suoritettava. 2. Yhteisön taloudellinen tuki on enintään 200000 euroa 1 päivän heinäkuuta 2002 ja 31 päivän joulukuuta 2002 välisenä ajanjaksona. 3 artikla 1. Yhteisö myöntää Saksalle taloudellista tukea niihin direktiivin 96/23/EY liitteessä V olevassa 2 luvussa säädettyihin tehtäviin ja velvoitteisiin, jotka Berliinissä Saksassa sijaitsevan Bundesinstitut für gesundheitlichen Verbraucherschutz und Veterinärmedizin -vertailulaboratorion (entinen Institut für Veterinärmedizin) on tiettyjen aineiden jäämien havaitsemiseksi suoritettava. 2. Yhteisön taloudellinen tuki on enintään 200000 euroa 1 päivän heinäkuuta 2002 ja 31 päivän joulukuuta 2002 välisenä ajanjaksona. 4 artikla 1. Yhteisö myöntää Italialle taloudellista tukea niihin direktiivin 96/23/EY liitteessä V olevassa 2 luvussa säädettyihin tehtäviin ja velvoitteisiin, jotka Roomassa Italiassa sijaitsevan Istituto Superiore di Sanità -vertailulaboratorion on tiettyjen aineiden jäämien havaitsemiseksi suoritettava. 2. Yhteisön taloudellinen tuki on enintään 200000 euroa 1 päivän heinäkuuta 2002 ja 31 päivän joulukuuta 2002 välisenä ajanjaksona. 5 artikla Yhteisön taloudellinen tuki maksetaan seuraavasti: a) 70 prosenttia edellä mainituista summista voidaan maksaa ennakkona jäsenvaltion pyynnöstä; b) loppuosa maksetaan sen jälkeen, kun jäsenvaltio on esittänyt todistusasiakirjat ja teknisen kertomuksen. Kyseiset asiakirjat on esitettävä viimeistään kolmen kuukauden kuluttua tukikauden päättymisestä; c) yhteisö myöntää rahoitusta, jos suunnitellut toimet toteutetaan tehokkaasti ja jos viranomaiset toimittavat kaikki tarvittavat tiedot säädetyissä määräajoissa; d) jos määräaikaa ei noudateta, yhteisön rahoitusosuudesta vähennetään 1 päivänä toukokuuta 25 prosenttia, 1 päivänä kesäkuuta 50 prosenttia, 1 päivänä heinäkuuta 75 prosenttia ja 1 päivänä syyskuuta 100 prosenttia. 6 artikla Tämä päätös on osoitettu Saksan liittotasavallalle, Ranskan tasavallalle, Italian tasavallalle ja Alankomaiden kuningaskunnalle. Tehty Brysselissä 5 päivänä heinäkuuta 2002. Komission puolesta David Byrne Komission jäsen (1) EYVL L 224, 18.8.1990, s. 19. (2) EYVL L 203, 28.7.2001, s. 16. (3) EYVL L 125, 23.5.1996, s. 10. (4) EYVL L 160, 26.6.1999, s. 103.